Α.Ο. Νέος Αστέρας Ρεθύμνου

Ο Αθλητικός Όμιλος Νέος Αστήρ Ρεθύμνου είναι ποδοσφαιρικό σωματείο με έδρα τη Σοχώρα Ρεθύμνου της Κρήτης. Διαθέτει τμήματα ποδοσφαίρου ανδρών και γυναικών. 

Το ανδρικό ποδοσφαιρικό τμήμα, την περίοδο 2007-08 η ομάδα του Νέου Αστέρα Ρεθύμνου στέφτηκε πρωταθλήτρια του 10ου ομίλου της Δ΄ Εθνικής και κέρδισε τη συμμετοχή της, για πρώτη φορά, σε επαγγελματικό πρωτάθλημα, αγωνίστηκε στην Γ΄ Εθνική την περίοδο 2007-08, χωρίς επιτυχία

 Ιστορία 
Αποτελεί έναν από τους ιστορικότερους συλλόγους του Ρεθύμνου. Ιδρύθηκε το 1945 από μία παρέα νεαρών τότε παιδιών (Γασπαράκης Αντώνης, Αραμπατζόγλου Αντώνης, Σιμσίρης Αχιλλέας, Γιαχάκης Αναστάσιος και άλλοι). Η πρώτη συνεδρίαση πραγματοποιήθηκε την 25/2/1945 με Προεδρεύοντα τον Γιάννη Λυμάκη.
Η πρώτη ονομασία που έδωσε το πρώτο Δ.Σ. στον νεοϊδρυθέντα σύλλογο ήταν «Ποδοσφαιρικός Αθλητικός Σύλλογος Αστήρ Ρεθύμνου» (Π.Α.Σ. Αστήρ Ρεθύμνου) και αυτό προς αναγνώριση του Αστέρα Γκύζη Αθηνών μετέπειτα Αστέρας Ζωγράφου που ήταν το σωματείο που έδωσε βοήθεια σε υλικό μέσω ενός συγγενή του Γασπαράκη Αντώνη. Μετά από δεκαέξι και πλέον χρόνια επιτυχιών και σημαντικών νικών (αναδείχθηκε Κυπελλούχος Κρήτης, κέρδισε ΠΑΛΜΕΡ, Ηρόδοτο, Εργοτέλη, Ιωνία κ.α.) μετά από γενική συνέλευση στις 28 Ιουλίου 1961 τα μέλη του συλλόγου αποφασίζουν τη συγχώνευση του Π.Α.Σ. Αστήρ Ρεθύμνου με τον Α.Ο. Κεραυνό Ρεθύμνου και τη δημιουργία του «Ρεθυμνιακού Α.Ο.».

Ένα χρόνο αργότερα στις 4 Ιουλίου 1962, ο σύλλογος επανιδρύθηκε με την ονομασία «Α.Ο. Νέος Αστήρ Ρεθύμνου». Ωστόσο όμως, τον Αύγουστο του 1967 η χούντα επέβαλλε τη συγχώνευσή του με τους Ρεθυμνιακό Α.Ο. και Α.Ο. Νέο Κεραυνό Ρεθύμνου από την οποία προέκυψε ο «Α.Ο. Ρεθύμνης». Επτά χρόνια αργότερα και έπειτα την αποκατάσταση της Δημοκρατίας στην Ελλάδα, ο Α.Ο. Νέος Αστήρ Ρεθύμνου επανιδρύθηκε στις 13 Δεκεμβρίου 1974, συνεχίζοντας απερίσπαστα να συμμετέχει ενεργά στην πορεία του Ρεθυμνιώτικου ποδοσφαίρου μέχρι και σήμερα.
Σε αυτά τα 70 χρόνια ζωής του, ο Αστέρας Ρεθύμνου έχει αναδείξει μεγάλους ποδοσφαιριστές, αλλά και προσωπικότητες. Στον Αστέρα Ρεθύμνου έκανε τα πρώτα ποδοσφαιρικά του βήματα και γαλουχήθηκε ο Γιώργος Κοκολάκης που αγωνίστηκε για μια δεκαετία και πλέον στην Α’ Εθνική, με μεγάλη καριέρα στον Ολυμπιακό Πειραιώς. Από τα γεννοφάσκια του Αστερίτης και ο παλιός Υπουργός κ. Λουκάκης Εμμανουήλ, που εκτός από ποδοσφαιριστής διετέλεσε και για τέσσερα χρόνια πρόεδρος της ομάδας.
Το 2007 είναι μια χρονιά που γράφτηκε με χρυσά γράμματα στην ιστορία του συλλόγου. Στις 20 Μαΐου 2007 ο Αστέρας Ρεθύμνου, για πρώτη φορά στην ιστορία του κέρδισε την άνοδο του στις επαγγελματικές κατηγορίες, αφού αναδείχθηκε πρωταθλητής στο 10ο όμιλο του Περιφερειακού πρωταθλήματος Κρήτης. Το 2020 ο Αστέρας Ρεθύμνου στέφθηκε πρωταθλητής Ρεθύμνου για 15η φορά στην ιστορία του, μετά από 18 χρόνια αήττητος παίρνοντας την άνοδο για την Γ’ Εθνική κατηγορία όπου και αγωνίστηκε την σεζόν 2020-21.

 Ακαδημίες  
Οι ακαδημίες του Αστέρα Ρεθύμνου είναι από τις πιο γνωστές στην Κρήτη και με πολλές διακρίσεις στο Ρέθυμνο σε όλες τις ηλικίες. Αριθμεί πάνω από 350 παιδιά στις ακαδημίες.

 Τίτλοι 
 1 Πρωτάθλημα Δ' Εθνική (2007)
 15 Πρωταθλήματα Ρεθύμνου (1951, 1953, 1955, 1957, 1959,
1960, 1967, 1977, 1982, 1987,
1991, 1998, 2000, 2002, 2020)
 12 Κύπελλα Ρεθύμνου (1951, 1953, 1957, 1958, 1959,
1978, 2000, 2001, 2003, 2005,
2006, 2023)
 5 Σούπερ Καπ Ρεθύμνου(1998, 2003, 2005, 2006, 2020)

 Τίτλοι Γυναικείου Τμήματος 
 Συμμετοχή στην Α΄ Εθνική: 2020–2021

 Εξωτερικοί σύνδεσμοι 
 Η Ιστορία του Α.Ο. Νέος Αστέρας Ρεθύμνου
 Πρωταθλητές Ε.Π.Σ. Ρεθύμνου
 Κυπελλούχοι Ε.Π.Σ. Ρεθύμνου
 Πρωταθλητής Ε.Π.Σ. Ρεθύμνου 2019–2020

Κατηγορία:Αθλητικοί σύλλογοι Ρεθύμνου
Κατηγορία:Ιδρύσεις αθλητικών συλλόγων το 1945
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1945
Κατηγορία:Ανενεργές γυναικείες ποδοσφαιρικές ομάδες Ελλάδας